Sonia Mele Puerto presenta el llibre “Miradas a través del caleidoscopio”, en el marc de l’Escola d’Igualtat
2025-07-24

Dimarts que ve 20 de maig, a les 19.00 hores, la Casa de Cultura de Burjassot acollirà una nova presentació literària. En esta ocasió, serà de la mà de l’Escola d’Igualtat, dins de les activitats que programa al llarg de l’any. L’Escola d’Igualtat és un projecte de la Regidoria d’Igualtat de l’Ajuntament de Burjassot, dirigida per Yolanda Andrés, i coordinada des de la Unitat d’Igualtat (Espai Dona).

El llibre que es presentarà és Miradas a través del caleidoscopio, de l’autora Sonia Mele Puerto i l’acte comptarà també amb la participació d’Olga Camps Contreras, qui introduirà a l’autora i a la seua obra.

El llibre reuneix un conjunt de microrelats, relats i una obra de teatre breu. El calidoscopi representa una metàfora dels múltiples punts de vista que estan presents, des d’una anciana a una xiqueta, passant per un detectiu o un adolescent, sense oblidar-se d’algun fantasma. Encara que són històries molt diverses i amb tons molt diferents, el fil conductor és el caràcter social i la perspectiva feminista

Sonia mostra una escriptura compromesa amb causes com la lluita activa pels drets de la dona, la denúncia de temes relacionats amb l’assetjament escolar, les relacions de pares i fills i, en definitiva, la busca de la igualtat entre tots els éssers humans.

Juntament amb la presentació del llibre, hi haurà una xarrada-col·loqui sobre literatura, feminisme i educació.